Изх.№25-00-85/11.06.2024 г.

ОБС Вх. № 131/11.06.2024 г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

ОТНОСНО: Отмяна на Решения № 64, № 65 и № 66,приети от Общински съвет – Рудозем на заседание, проведено на 29.02.2024 г. по Протокол № 8.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 С Решения № 64, № 65 и № 66 от 29.02.2024 г., съветът е дал съгласие да се извърши продажба чрез публичен търг на недвижими имоти, находящи се в кв. 64 по ПУП на с.Чепинци, а именно: УПИ VII – производствена и складова дейност с площ 1411 кв.м., УПИ VIII– производствена и складова дейност с площ 1235 кв.м., УПИ IX – производствена и складова база със застроена и незастроена площ 2649 кв.м. ведно с построена в него едноетажна сграда със сутерен и застроена площ 512 кв.м. Одобрени са оценки от лицензиран оценител на имотите.

 След приемане на горепосочените решения от възложителите Община Рудозем и Асан Тефиков Саневски е изготвен проект за изменение на ПУП – ПРЗ в кв. 64 и кв. 65 по плана на с. Чепинци, общ. Рудозем.

 Съгласно приложеното към проекта техническо задание, в действащия план се предвиждат следните изменения:

 *Улична регулация.*

 Отрежда се нова улична регулация, както следва:

* От осова точка 302Г до осова точка 302Д, с ширина 3,50 м.

 - От осова точка 302В до осова точка 302К и свързването ѝ със съществуваща улична регулация между осова точка 306 и осова точка 307.

 - Отрежда се нова улична регулация /пешеходна/ с ширина 1,5 м. между осова точка 305 и осова точка 302Ж, разделяща кв. 64 и кв. 65.

 - Премахва се уличната регулация от осова точка 305 + 12,9 м. /нереализирана/ до осова точка 306, която преминава през имот с пл. № 511.

 *Дворищна регулация.*

Отрежда се нов кв. 64А с новообразувани УПИ, както следва:

* УПИ I – за жилищни нужди, с площ 473 кв.м.
* УПИ II – за жилищни нужди, с площ 476 кв.м.
* УПИ III – за жилищни нужди, с площ 489 кв.м.
* УПИ IV – за жилищни нужди, с площ 468 кв.м.
* УПИ V – за жилищни нужди, с площ 464 кв.м.
* УПИ VI – производствена и складова дейност, с площ 2551 кв.м.
* УПИ VII – детска площадка, с площ 353 кв.м.

Освен това в кв. 65 се предвиждат следните изменения:

* Отпада УПИ XI – стопански нужди и се обединява с УПИ III –511, като се образува нов УПИ III –511.
* Отпада УПИ XII – стопански нужди и се отрежда нов УПИ XI – стопански нужди.

От приложената графична част към изготвения проект за изменение на плана е видно, че УПИ VII – производствена и складова дейност, УПИ VIII– производствена и складова дейност и УПИ IX – производствена и складова база променят своето досегашно предназначение и от тяхната площ се образуват нови урегулирани поземлени имоти.

На практика се създава нова устройствена основа на части от двата квартала, което налага отмяна на приетите решения за продажба на недвижимите имоти.

 Предвид гореизложеното и на основание чл. 21, ал. 1, т. 8 и ал. 2 от ЗМСМА, чл. 35, ал. 1 от ЗОС, чл. 39, ал. 1 от Наредба за реда за придобиване, управление и разпореждане с общинско имущество, предлагам на Общински съвет –Рудозем да приеме следното

**ПРОЕКТОРЕШЕНИЕ:**

 Отменя Решения № 64, № 65 и № 66,приети от Общински съвет – Рудозем на заседание, проведено на 29.02.2024 г. по Протокол № 8.

СБ/

